Den 50-årige mand lavede ifølge politiet uorden i toget mellem Aalborg og Brønderslev mandag aften. Manden kan nu se frem til at fejre nytår i arresten.

En 18-årig kvinde påtalte mandens opførsel i toget, hvorefter manden slog og sparkede kvinden. På Brønderslev station stod politiet klar til at modtage manden, og han måtte efterfølgende tilbringe natten i detentionen. Manden er nu sigtet for overfaldet og er foreløbigt varetægtsfængslet frem til 25/1, skriver Nordjyske Anklagere og Nordjyllands Politi på deres Twitter-profiler.